На основу члана 115. Статута Општине Владичин Хан („Службени гласник Града Врања“ број 7/2004-пречишћен текст), члана 17. Одлуке о јавним расправама („Службени гласник Града Врања“ број 13/19), Општинско веће Општине Владичин Хан, дана 16.12.2024. године, упућује :

**ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ**

**О НАЦРТУ ПРОГРАМА ЗА УНАПРЕЂЕЊЕ ПОЛОЖАЈА МЛАДИХ ОПШТИНЕ ВЛАДИЧИН ХАН ЗА ПЕРИОД 2025.-2027. ГОДИНЕ**

Општинско веће Општине Владичин Хан позива све заинтересоване грађани Општине Владичин Хан, правна лица са територије Општине Владичин Хан, средства јавног обавештавања и друге субјекте да учествују на јавној расправи о нацрту Програма за унапређење положаја младих општине Владичин Хан за период 2025.-2027.године и да дају примедбе, предлоге и сугестије на наведени нацрт акта путем електронске поште на адресу info@vladicinhan.org.rs или у писаном облику преко писарнице Општинске управе Општине Владичин Хан почев од 16.12.2024. године па најкасније до 27.12.2024. године до 08,00 часова.

Нацрт Програма за унапређење положаја младих општине Владичин Хан за период 2025.-2027.године израдила је радна група за израду Локалног акционог плана за младе општине Владичин Хан за период 2023-2027. године образована решењем Општинског већа број 06-3/18/23-III од 27.01.2023.године.

Отворени састанак о предложеном нацрту Програма за унапређење положаја младих општине Владичин Хан за период 2025.-2027.године ће се одржати дана **30.12.2024. године (понедељак) у 10,00 часова у великој сали Општине у Владичином Хану.**

Саставни део овог јавног позива је Програм јавне расправе и текст Нацрта Програма за унапређење положаја младих општине Владичин Хан за период 2025.-2027.године

Нацрт Програма за унапређење положаја младих општине Владичин Хан за период 2025.-2027.године стављен је на увид и доступан је јавности на сајту Општине Владичин Хан и у Услужном центру Општинске управе Општине Владичин Хан.

**OПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-160/16/24-III**

 **ПРЕДСЕДНИК**

 **Горан Младеновић**